ข้อมูลสรุป (Executive Summary)

1. สรุปลักษณะการประกอบธุรกิจหลักของบริษัทฯ รวมทั้งสรุปภาวะการแข่งขัน
และศักยภาพของบริษัทฯ

ในปี 2550 ที่ผ่านมาธุรกิจอุตสาหกรรมรับเหมาก่อสร้างยังคงได้รับผลกระทบจากปัจจัยทางการเมือง
ซึ่งรัฐบาลไม่ได้มีการผลักดันให้มีการประมูลโครงการก่อสร้างขนาดใหญ่ใดๆ เลย
เนื่องจากเกรงกระบวนการตรวจสอบที่เข้มข้นขององค์กรต่างๆ
จึงมีเพียงแต่การอนุมัติหลักการให้วางกรอบการทำงาน
เพื่อให้สามารถทำการประมูลโครงการได้ในสมัยของรัฐบาลชุดต่อไปที่จะมาจากการเลือกตั้งเท่านั้น
จากการที่มีปริมาณงานของภาครัฐเกิดขึ้นน้อยมาก ส่งผลให้เกิดการแข่งขันสูง
จึงมีการเสนอราคาที่ต่ำมากเพื่อให้ได้งาน
อีกทั้งปัจจัยด้านราคาวัสดุก่อสร้างที่ปรับตัวขึ้นตามราคาน้ำมัน ก็ส่งผลกระทบอย่างรุนแรง
ต่อต้นทุนการก่อสร้าง ดังนั้นบริษัทรับเหมาก่อสร้างทุกแห่ง จึงจำเป็นต้องประคับ ประคองตัว
เพื่อรอโอกาสข้างหน้า โดยหวังว่ารัฐบาลชุดใหม่จะเร่งเข้ามาผลักดันโครงการเมกะโปรเจ็กต์ต่างๆ
ไม่ว่าจะเป็นโครงการรถไฟฟ้า, โครงการด้านพลังงาน, โครงการด้านที่อยู่อาศัย
และระบบสาธารณูปโภคต่างๆ ที่ชะลอตัวมานาน
อันจะส่งผลให้เกิดการสร้างงานขยายวงกว้างขึ้นอีกครั้งหนึ่ง ซึ่งเป้าหมายหลักของบริษัทฯ
ก็คือเมกะโปรเจ็กต์ดังกล่าวของภาครัฐที่คาดว่าจะเริ่มดำเนินการในอนาคตอันใกล้นี้
เพราะจากประสบการณ์ และความพร้อมในทุกด้านถือเป็นข้อได้เปรียบที่ดีกว่าคู่แข่งในระดับเดียวกัน
ส่งผลให้บริษัทฯ มีโอกาสที่จะชนะการประมูลมากขึ้นด้วย

สำหรับภาคเอกชนยังมีการลงทุนอย่างต่อเนื่อง โดยเป็นการสร้างโรงงานใหม่
และขยายโรงงานเพิ่มเติมในบริเวณนิคมอุตสาหกรรม, การก่อสร้างศูนย์การค้า,
อาคารที่พักอาศัยและอาคารสำนักงานเพิ่มขึ้น รวมถึงก่อสร้างและขยายท่าเทียบเรือ
ซึ่งแสดงให้เห็นว่าภาคเอกชนยังมีความมั่นใจในความมั่นคงทางเศรษฐกิจว่าจะมีแนวโน้มที่ดีในอนาคตอันใกล้นี้

สำหรับตลาดในต่างประเทศ บริษัทฯ
ยังคงตั้งเป้าที่จะรักษาฐานตลาดเดิมในภูมิภาคเอเชียตะวันออก, เอเชียตะวันออก-เฉียงใต้,
เอเชียใต้และตะวันออกกลาง โดยงานก่อสร้างระบบขนส่งมวลชนขนาดใหญ่
และระบบสาธารณูปโภคพื้นฐานในประเทศเหล่านี้ยังเป็นตลาดที่จะสามารถสร้างกำไรได้เป็นอย่างดี
นอกจากนี้บริษัทยังได้ปรับแผนการดำเนินงานใหม่ โดยจะเข้าไปลงทุนในธุรกิจพลังงานมากขึ้น
ทั้งเหมืองถ่านหินในประเทศอินโดนีเซีย และสาธารณรัฐประชาธิปไตยประชาชนลาว
รวมทั้งเหมืองอะลูมิเนียม ซึ่งบริษัทฯ วางเป้าหมายที่จะร่วมทุนกับพันธมิตร
ตั้งบริษัทใหม่ขึ้นมาเพื่อรับงานดังกล่าว

กลุ่มงานก่อสร้างสนามบิน

หลังจากเสร็จสิ้นภาระกิจระดับชาติภายในประเทศคือโครงการก่อสร้างท่าอากาศยานสุวรรณภูมิไปแล้ว
บริษัทฯ และพันธมิตร คือ บริษัท ทาเกนากะ คอร์ปอเรชั่น จำกัด และบริษัท โอบายาชิ
คอร์ปอเรชั่น จำกัด ในนามของ กิจการร่วมค้าไอทีโอ และกิจการร่วมค้าไอโอที
ยังคงดำเนินการในส่วนของงานบำรุงรักษาที่ต้องดำเนินการต่อให้ครบตามเงื่อนไขของสัญญา
และรอนโยบายของรัฐบาลใหม่ว่าจะเริ่มดำเนินการก่อสร้างเพิ่มเติมส่วนอื่นๆของท่าอากาศยานให้ครบถ้วนตามแผนงานหลักเมื่อใด
ซึ่งบริษัทฯ มั่นใจว่าด้วยศักยภาพ และผลงานที่ผ่านมา บริษัทฯ มีโอกาสเป็นอย่างมากที่จะ

สามารถประมูลงานในส่วนงานเพิ่มเติมได้ในอนาคต
สำหรับโครงการก่อสร้างสนามบินในต่างประเทศ บริษัทฯ ได้ร่วมมือกับบริษัท Pratibha
ซึ่งเป็นบริษัทก่อสร้างในอินเดีย รับงานก่อสร้างอาคารผู้โดยสารของสนามบินเอส.วี.พี.ไอ
เมืองอะมีดาบัด จากการท่าอากาศยานแห่งประเทศอินเดีย มูลค่า 1,220 ล้านรูปี
มีกำหนดแล้วเสร็จในเดือนกุมภาพันธ์ 2552 โดยบริษัทฯ เป็นผู้บริหารโครงการ

กลุ่มงานก่อสร้างอาคาร

โครงการก่อสร้างที่แล้วเสร็จในรอบปีที่ผ่านมาได้แก่ โครงการคิงเพาเวอร์คอมเพล็ค มูลค่า 2,349
ล้านบาท, โครงการก่อสร้างอาคารสำนักงานใหญ่หลังใหม่ของธนาคารแห่งประเทศไทย มูลค่า
1,722 ล้านบาท , โครงการอาคารคิวเฮ้าส์ ลุมพินี มูลค่า1,556 ล้านบาท
และโครงการบ้านเอื้ออาทร อีก 3 แห่งคือ สมุทรปราการ , พุทธมณฑลสาย 7 และนนทบุรี จำนวน
9,598 หน่วย มูลค่า 3,183 ล้านบาท ซึ่งโครงการบ้านเอื้ออาทร ที่บริษัทฯ
ได้รับการอนุมัติให้ก่อสร้างแล้ว ยังมีอีกหลายพื้นที่ที่จะทยอยส่งมอบงานและนำรายได้มาสู่บริษัทฯ
อีกอย่างน้อย 1 ปี ส่วนบางพื้นที่ที่ชะลอโครงการออกไป
ขึ้นอยู่กับนโยบายของภาครัฐว่าจะเดินหน้าต่อไปหรือไม่
นอกจากนี้ยังมีโครงการก่อสร้างสนามกีฬาเมืองหลักฉลอง 333 ปี จ.นครราชสีมา มูลค่า 2,030
ล้านบาท ที่แล้วเสร็จตามแผนงาน สามารถใช้เป็นที่แข่งขันกีฬาซีเกมส์ครั้งที่ 24
และอาเซียนพาราเกมส์ ครั้งที่ 4 ได้อย่างสมบูรณ์ ส่วนโครงการที่ดำเนินการต่อเนื่องอยู่ ได้แก่
โครงการก่อสร้างศูนย์ราชการกรุงเทพมหานคร ถนนแจ้งวัฒนะ มูลค่า 6,427
ล้านบาท,โครงการศูนย์ความเป็นเลิศทางการวิจัย โรงพยาบาลศิริราช มูลค่า 5,746 ล้านบาท ,
โครงการก่อสร้างห้างสรรพสินค้าและโรงแรม เซ็นทรัลเฟสติวัลพัทยาบีช มูลค่า 1,542 ล้านบาท,
โครงการไอ-เฮาส์ลากูนาการ์เด้นท์ 4 มูลค่า 885 ล้านบาท , โครงการดิไอริส คอนโดมิเนียม
(พระราม 9–ศรีนครินทร์) มูลค่า 719 ล้านบาท, โครงการก่อสร้างอาคารเฉลิมพระเกียรติ 80
พรรษา โรงพยาบาลสมเด็จพระปิ่นเกล้ามูลค่า 454 ล้านบาท
และโครงการก่อสร้างอาคารเฉลิมพระเกียรติ 50 พรรษา (สมเด็จพระเทพฯ) ระยะที่ 1 มูลค่า
488 ล้านบาท โดยมีโครงการในต่างประเทศที่กำลังจะแล้วเสร็จในช่วงต้นปี 2551 นี้
คือโครงการปาล์ม ลากูนา คอนโดมิเนียม และรีสอร์ทในสหรัฐอาหรับเอมิเรตส์ มูลค่าเบื้องต้น
1,159 ล้านบาท

กลุ่มงานก่อสร้างทางด่วนยกระดับ, ทางหลวง, ทางรถไฟ และสะพาน

อุโมงค์ลอดทางแยกเกษตร-นวมินทร์ มูลค่า 341 ล้านบาท ได้ดำเนินการก่อสร้างเสร็จสมบูรณ์
ในช่วงต้นปีที่ผ่านมาโครงการดังกล่าวช่วยแก้ไขปัญหาการจราจรที่คับคั่งบริเวณสามแยกมหาวิทยาลัยเกษตรศาสตร์
ให้บรรเทาเบาบางไปได้ในระดับที่น่าพอใจ สำหรับโครงการที่ดำเนินการต่อเนื่องในปีนี้ได้แก่
โครงการถนนพุทธมณฑลสาย 2 (เพชรเกษม – ถนนเลียบทางรถไฟ ) รวมระบบสาธารณูปโภค
มูลค่า 897 ล้านบาท,โครงการก่อสร้างสะพานข้ามแม่น้ำเจ้าพระยา บริเวณบางคูวัด มูลค่า 908
ล้านบาท, โครงการก่อสร้างถนนบางบอน 5 รวมระบบสาธารณูปโภค มูลค่า 305 ล้านบาท,
โครงการก่อสร้างถนนราษฏร์พัฒนา (คลองญี่ปุ่น-วงแหวนตะวันออก) พร้อมระบบสาธารณูปโภค
มูลค่า 196 ล้านบาท
และโครงการก่อสร้างโครงข่ายถนนต่อเชื่อมโครงการก่อสร้างศูนย์ราชการกรุงเทพมหานคร
ถนนแจ้งวัฒนะ มูลค่า 168 ล้านบาท

โครงการในต่างประเทศที่แล้วเสร็จในรอบปีที่ผ่านมาคือ ถนนเซาท์เทิร์นเลเต้ ในประเทศฟิลิปปินส์
มูลค่า 1,147 ล้านเปโซ สำหรับโครงการในต่างประเทศที่ดำเนินการอยู่ ได้แก่
โครงการก่อสร้างทางหลวงเส้นทาง NH-31 C รัฐเวสท์เบงกอล ในประเทศอินเดีย มูลค่า 2,397
ล้านรูปี และโครงการก่อสร้างถนนบ้านศาลาเขียว
ถึงบ้านดงจองในสาธารณรัฐประชาธิปไตยประชาชนลาว มูลค่า 119 ล้านบาท
ส่วนงานในประเทศฟิลิปปินส์ ที่บริษัทฯ ดำเนินการอยู่ คือ
โครงการก่อสร้างถนนช่วงซูโย-เซอวานเทส มูลค่า 1,260 ล้านเปโซ

กลุ่มงานก่อสร้างโรงงานอุตสาหกรรม

งานก่อสร้างโรงงานอุตสาหกรรมที่ดำเนินการแล้วเสร็จในปีที่ผ่านมา
เป็นงานของภาคเอกชนในนิคมอุตสาห กรรมได้แก่งานก่อสร้างโรงงานผลิตอิพ๊อกซี่ มูลค่า 94
ล้านบาท, งานก่อสร้างฐานรากเครื่องจักร และอาคารอิเล็กทริคอล ซับสเตชั่น
ของบริษัทไทยน๊อคสแตนเลสจำกัด (มหาชน) มูลค่า 90 ล้านบาท
สำหรับงานก่อสร้างที่กำลังดำเนินการอยู่ในขณะนี้ได้แก่
โครงการก่อสร้างโรงไฟฟ้าพระนครเหนือมูลค่ารวม 12,400 ล้านบาท โดยงานดังกล่าว
บริษัทฯได้ร่วมมือกับบริษัทฮิตาชิจำกัดและบริษัทสุมิโตโมคอร์ปอเรชั่น
รับงานจากการไฟฟ้าฝ่ายผลิตแห่งประเทศไทย สำหรับมูลค่างานเฉพาะส่วนที่บริษัทฯ
รับดำเนินการเป็นเงิน 3,992 ล้านบาท , งานโยธาสำหรับโครงการเอทีซีคอมเพลกซ์ 2 รวมทั้ง
2 สัญญา มูลค่า 951 ล้านบาท , งานปรับปรุงพื้นที่และงานโยธาโครงการ พีทีที ฟีนอล มูลค่ารวม
401 ล้านบาท, โครงการปรับปรุงโรงกลั่นน้ำมันระยอง มูลค่า 263 ล้านบาท
และงานโยธาสำหรับแพล้นท์เบอร์ 4 โรงกลั่นน้ำมันบางจาก มูลค่า 181 ล้านบาท

กลุ่มงานด้านการพัฒนาเหมืองแร่ และ ถ่านหิน

บริษัทฯ เพิ่งรับงานพัฒนาเหมืองถ่านหินที่ประเทศอินโดนีเซีย มูลค่า 9,529 ล้านบาท
ซึ่งเมื่อรวมงานทำถนนและท่าเทียบเรือด้วยจะทำให้มูลค่าโครงการเพิ่มขึ้นเป็น 10,640 ล้านบาท
ซึ่งเป็นโครงการระยะยาวไปจนถึงปี พ.ศ. 2561 ส่วนโครงการเหมืองถ่านหินมูด่อง
ในประเทศเมียนมาร์ เป็นโครงการพัฒนาเหมืองถ่านหินที่บริษัทได้เข้าไปดำเนินการแล้ว 10 ปี
ตั้งแต่ปี พ.ศ. 2541 จนถึงปัจจุบัน มูลค่า 1,599 ล้านบาท ดำเนินการไปแล้ว 99%
คาดว่าจะเหลือถ่านหินให้ดำเนินการได้อีกไม่เกินไตรมาสแรกของปี 2551 นี้ ซึ่งบริษัทฯ
กำลังสำรวจหาแหล่งถ่านหินเพิ่มเติมในบริเวณใกล้เคียงเพื่อขอสัมปทานเพิ่มจากทางรัฐบาลเมียนม่าร์ต่อไป
สำหรับโครงการเหมืองถ่านหินแม่เมาะ เฟสที่ 5 มีมูลค่าโครงการ 11,367 ล้านบาท
ปัจจุบันดำเนินการไปแล้ว 83 % บริษัทฯคาดหวังว่าจะสามารถชนะการประมูลในเฟสที่ 7
และสามารถดำเนินงานต่อเนื่องกับงานเดิมได้ เนื่องจากมีเครื่องจักรและบุคลากรที่พร้อมกว่า
ทำให้มีความได้เปรียบในการแข่งขัน
นอกจากนี้ยังมีโครงการผลิตและจัดส่งหินปูนให้การไฟฟ้าฝ่ายผลิตแห่งประเทศไทย
สำหรับกำจัดก๊าซซัลเฟอร์ไดออกไซค์ของโรงไฟฟ้าแม่เมาะ มูลค่า 817 ล้านบาท ดำเนินการไปแล้ว
20% และโครงการผลิตและจัดส่งหินปูนเพื่อเป็นวัตถุดิบในการผลิต ให้บริษัทภูมิใจไทยซิเมนต์ จำกัดที่
จังหวัดสระบุรี มูลค่า 535 ล้านบาท ดำเนินการไปแล้ว 27%
นอกจากนี้ยังมีโครงการพัฒนาเหมืองแร่และถ่านหินในต่างประเทศอีกหลายโครงการ
ซึ่งบริษัทฯมีความสนใจและกำลังพิจารณารายละเอียดของโครงการในเรื่องของความคุ้มค่าในการลงทุน

กลุ่มงานวางท่อและงานอื่นๆ

งานวางท่อระบบสาธารณูปโภค ที่แล้วเสร็จในรอบปีที่ผ่านมา ได้แก่
งานวางร้อยสายโทรศัพท์ชุมสายอโศก ดินแดง มูลค่า 40 ล้านบาท, บ่อพัก
ท่อร้อยสายไฟฟ้าใต้ดินสถานีรัชดา- ดินแดง มูลค่า 48 ล้านบาท, โครงการก่อสร้างท่อ

ก๊าซธรรมชาติไปยังสถานี ฟินเมอร์-สหพัฒน์ –ไทยออยล์ มูลค่า 43 ล้านบาท
และโครงการท่อขนส่งผลิตภัณฑ์และโครงสร้างรองรับท่อของบริษัท ปตท.เคมิคอลจำกัด(มหาชน)
มูลค่า 97 ล้านบาท

โครงการก่อสร้างอุโมงค์ระบายน้ำคลองแสนแสบและคลองลาดพร้าวลงสู่แม่น้ำเจ้าพระยาของกรุงเทพมหานคร
มูลค่า 2,238 ล้านบาท ซึ่งบริษัทฯได้ร่วมมือกับ บริษัท นิชิมัตสุ จำกัด ในนามกิจการร่วมค้า ไอเอ็น
ปัจจุบันดำเนินการไปแล้ว 79% คาดว่าจะแล้วเสร็จ ในเดือนมิถุนายน พ.ศ. 2551,
โครงการระบายน้ำบริเวณท่าอากาศยานสุวรรณภูมิ ส่วนที่ 3 มูลค่า 2,620 ล้านบาท
ปัจจุบันดำเนินการไปแล้ว 31%
ส่วนโครงการท่อก๊าซธรรมชาติของปตท.สำหรับศูนย์ราชการแจ้งวัฒนะ
และศูนย์พลังงานแห่งชาติจากรังสิตถึงพญาไท มูลค่า 1,198 ล้านบาท
และโครงการระบบท่อก๊าซธรรมชาติสวนอุตสาหกรรมบางกระดี่มูลค่า 95 ล้านบาท
ทั้งสองโครงการได้ดำเนินการด้านการออกแบบและจัดหาแล้ว
รอให้ทางปตท.ดำเนินการขออนุมัติเรื่องสิ่งแวดล้อม เมื่อได้รับการอนุมัติให้ก่อสร้าง
ก็สามารถดำเนินการได้ทันที

สำหรับโครงการในต่างประเทศ บริษัทฯ ได้เข้าไปดำเนินการก่อสร้างในเมืองโฮจิมินห์
ประเทศเวียดนาม โครงการบ่อพักและท่อรวบรวมน้ำเสีย มูลค่า 336 ล้านบาท
ปัจจุบันดำเนินการไปแล้ว 66% จะแล้วเสร็จในเดือนมิถุนายน พ.ศ.2551
และโครงการใหม่ที่กำลังดำเนินการคือ โครงการออกแบบ จัดหาและติดตั้งท่อประปาขนาด 1,500
มิลลิเมตรลอดแม่น้ำไซ่ง่อน มูลค่า 64 ล้านบาท
ซึ่งประเทศเวียดนามยังมีโครงการด้านสาธารณูปโภคที่ภาครัฐจะผลักดันออกมาอีกมาก
จึงเป็นตลาดในต่างประเทศที่บริษัทฯให้ความสนใจมากประเทศหนึ่ง

กลุ่มงานก่อสร้างท่าเรือ, ท่าเทียบเรือ, งานป้องกันตลิ่ง, งานขุดลอก และถมชายฝั่ง, งานทางน้ำอื่นๆ

โครงการขยายท่าเทียบเรือ เคอร์รี่ สยาม ซีพอร์ต มูลค่า 514 ล้านบาท
และโครงการปรับปรุงเขื่อนกันดิน โรงแรมอมารีตรังบีช
เป็นโครงการของภาคเอกชนที่แล้วเสร็จในปีที่ผ่านมา ส่วนโครงการของภาครัฐที่แล้วเสร็จได้แก่
โครงการเขื่อนป้องกันการกัดเซาะชายฝั่งทะเลอ่าวไทยฝั่งตะวันออก จังหวัดฉะเชิงเทรา มูลค่า
131 ล้านบาท สำหรับโครงการที่ยังดำเนินการต่อเนื่องอยู่ได้แก่,
ท่าเทียบเรือสำราญกีฬาบริเวณอ่าวปอ ภูเก็ต มูลค่า 148 ล้านบาท,
ท่าเทียบเรือท่องเที่ยวบริเวณเกาะพีพี จังหวัดกระบี่ มูลค่า 92 ล้านบาท,
โครงการเขื่อนป้องกันการกัดเซาะชายฝั่งทะเล บริเวณแม่น้ำท่าจีน จังหวัดสมุทรสาคร มูลค่า 279
ล้านบาท
นอกจากนี้ยังมีงานก่อสร้างระบบป้องกันน้ำท่วมขึ้นในหลายพื้นที่ได้แก่พื้นที่เทศบาลนครสมุทรสาครมูลค่า
357 ล้านบาท, พื้นที่บางหญ้าแแพรก ระยะที่ 1 มูลค่า 432 ล้านบาท, พื้นที่ชุมชนสำโรงใต้
บางหัวเสือ มูลค่า 107 ล้านบาท และแนวป้องกันน้ำท่วมริมแม่น้ำเจ้าพระยา(บางเขน-เทเวศน์)
มูลค่า 490 ล้านบาท นอกจากนี้ยังมีโครงการประตูระบายน้ำและสถานีสูบน้ำคลองอ้อมนนท์
จังหวัดนนทบุรีมูลค่า 93 ล้านบาท ส่วนโครงการก่อสร้างประตูระบายน้ำในลำน้ำปิง
เพื่อป้องกันและบรรเทาความเสียหายจากอุทกภัย ให้กับแหล่งธุรกิจและโบราณสถานสำคัญ ๆ
ในจังหวัดเชียงใหม่มูลค่า 434 ล้านบาท ยังติดปัญหาเรื่องการเวนคืนพื้นที่
ซึ่งหากปัญหาดังกล่าวได้รับการแก้ไขแล้ว ทางบริษัทฯ ก็พร้อมที่จะเข้าไปดำเนินการทันที

กลุ่มงานก่อสร้างโรงไฟฟ้าและเขื่อน

สำหรับงานก่อสร้างเขื่อนในต่างประเทศ ที่บริษัทฯ ได้ดำเนินการก่อสร้างอยู่มี 2 โครงการ
โครงการแรกเป็นการก่อสร้างเขื่อนพลังน้ำน้ำเทิน 2 ในสาธารณรัฐประชาธิปไตยประชาชนลาว
มูลค่าโครงการ 15,602 ล้านบาท ซึ่งบริษัทฯ ได้ร่วมมือกับบริษัทนิชิมัตสุ คอนสตรั๊คชั่นจำกัด
ดำเนินการภายใต้ชื่อ “ กิจการร่วมค้าไอทีดี-เอ็นซีซี ” ปัจจุบันคืบหน้าไปแล้ว 74%
คาดว่าจะแล้วเสร็จปลายปี 2552 อีกโครงการคือ งานก่อสร้างเขื่อนโคล ในประเทศอินเดีย มูลค่า
8,672 ล้านรูปี เป็นเขื่อนขนาด 800 เมกกะวัตต์ ปัจจุบันคืบหน้าไปแล้ว 32%
คาดว่าแล้วเสร็จปลายปี พ.ศ. 2553
ยังมีงานก่อสร้างเขื่อนและโรงไฟฟ้าพลังน้ำอีกหลายโครงการในต่างประเทศที่บริษัทฯให้ความสนใจ
กำลังอยู่ในขั้นตอนการยื่นคุณสมบัติเพื่อร่วมประมูลโครงการต่อไป สำหรับงานภายในประเทศ บริษัทฯ
ได้ร่วมมือกับบริษัทซิโนไฮโดร ในนาม Consortium ก่อสร้างโรงไฟฟ้าพลังน้ำขนาด 12
เมกกะวัตต์ รวมงานปรับปรุงคลองระบายน้ำเดิม
ที่เขื่อนเจ้าพระยาให้กับการไฟฟ้าฝ่ายผลิตแห่งประเทศไทย มีมูลค่าในส่วนที่บริษัทฯ ดำเนินการ 453
ล้านบาท

กลุ่มงานระบบขนส่งมวลชน

โครงการในประเทศที่บริษัทฯดำเนินการอยู่ คือ โครงการระบบขนส่งมวลชนกรุงเทพ(บีทีเอส)
ส่วนต่อขยาย สายสุขุมวิท ตอนที่ 1 ได้มีการออกแบบเพิ่มเติมสถานีรถไฟฟ้าขึ้นอีก 1
สถานีที่ซอยแบริ่ง เพื่อเพิ่มความสะดวกและความคุ้มค่าในการใช้งาน
ทำให้มูลค่าโครงการเพิ่มขึ้นเป็น 4,225 ล้านบาท สำหรับโครงการระบบขนส่งมวลชนอื่น ๆ
ซึ่งเป็นแผนระยะยาวในการแก้ไขปัญหาการจราจรของกรุงเทพมหานครและเขตปริมณฑล
ทั้งระบบรถไฟฟ้าใต้ดินสายสีต่างๆ ของการรถไฟฟ้ามหานคร
ไม่ว่าจะเป็นสายสีแดงส่วนที่เหลือ-สายสีม่วง-สายสีส้ม-สายสีเหลือง-สายสีชมพูและสายอื่นๆ
รวมทั้งโครงการรถไฟฟ้าลอยฟ้าส่วนขยาย
ยังคงต้องรอท่าทีที่ชัดเจนของทางรัฐบาลว่าจะมีนโยบายอย่างไร
จะสามารถเริ่มประมูลและก่อสร้างได้ตามแผนที่เคยวางไว้หรือไม่

สำหรับโครงการในต่างประเทศ ที่บริษัทฯ ดำเนินการอยู่ได้แก่
โครงการรถไฟฟ้าใต้ดินของประเทศอินเดีย โครงการเดลลีเมโทร ซึ่งบริษัทฯ ได้ร่วมมือกับ ไอทีดี
ซีเมนเทชั่น อินเดีย จำกัด เข้าไปดำเนินการ 2 สัญญา คือสัญญา BC-21 และสัญญา BC-24 มูลค่า
2,104 ล้านรูปี และมูลค่า 8,925 ล้านรูปี ตามลำดับ ส่วนในประเทศไต้หวัน บริษัท ฯ
ได้ร่วมมือกับเอเวอร์กรีน คอนสตรั๊คชั่น ดำเนินโครงการก่อสร้างสถานีต่อเชื่อมรถไฟ
รถไฟความเร็วสูงและสถานีรถไฟฟ้าใต้ดิน มูลค่า 12,796 ล้านดอลล่าร์ไต้หวัน
ซึ่งดำเนินการไปแล้ว 44 % คาดว่าจะแล้วเสร็จ ในปีพ.ศ.2553

กลุ่มงานโครงสร้างเหล็ก

งานโครงสร้างเหล็กที่กำลังดำเนินการอยู่ได้แก่
งานโครงสร้างเหล็กสำหรับรองรับท่อทั้งภายนอกและภายในโรงงาน พีทีทีฟีนอล มูลค่ารวม 245
ล้านบาท และงานโครงสร้างเหล็กโครงการปตท.อีเทนแครกเกอร์ มูลค่า 104 ล้านบาท
สำหรับโรงงานประกอบชิ้นส่วนเหล็กของบริษัทฯ ที่วิหารแดงและท้ายบ้าน
ซึ่งผลิตชิ้นส่วนสนับสนุนโครงการอื่นๆ
โดยมาผลิตชิ้นส่วนที่โรงงานแล้วนำไปติดตั้งให้สมบูรณ์ที่หน่วยงาน
เพิ่มประสิทธิภาพการทำงานและลดเวลาการ

ทำงานลง โครงการที่ได้รับการสนับสนุนได้แก่ งานโครงสร้างเหล็กศูนย์ราชการกรุงเทพมหานคร
ถนนแจ้งวัฒนะ, งานโครงเหล็กสนามกีฬา ที่จังหวัดนครราชสีมา,
งานโรงผลิตไฟฟ้าที่เขื่อนพลังน้ำน้ำเทิน 2
และงานโครงเหล็กของอาคารสำนักงานใหญ่แห่งใหม่ของธนาคารแห่งประเทศไทย เป็นต้น
ยอดการผลิตรวมในรอบปีที่ผ่านมาของโรงงานทั้งสองแห่งอยู่ที่ 11,171 ตัน

กลุ่มงานสื่อสาร และโทรคมนาคม

 งานสื่อสารและโทรคมนาคมที่แล้วเสร็จไปในรอบปีที่ผ่านมา ได้แก่ งานจ้างเหมาก่อสร้างสายเคเบิลใต้น้ำระบบ 115 เควี ไปยังเกาะสมุย วงจรที่ 2 มูลค่า 900 ล้านบาท และโครงการติดตั้งสายเคเบิลใยแก้วระหว่างอาคารที่ทำการของการไฟฟ้านครหลวง มูลค่า 97 ล้านบาท การก่อสร้างสายเคเบิลไฟฟ้าใต้น้ำเพื่อสำรองไฟฟ้าให้เพียงพอแก่ความต้องการ ไปยังเกาะต่างๆ จะมีต้นทุนที่ต่ำกว่าการตั้งเสาไฟฟ้าแรงสูงข้ามไปยังเกาะ ดังนั้นจึงมีหลายเกาะที่ทยอยเริ่มดำเนินการโครงการดังกล่าวเพิ่มขึ้น สำหรับงานที่บริษัท ฯ ดำเนินการอยู่คือ โครงการจ้างเหมาก่อสร้างสายเคเบิลใต้น้ำ ไปยังเกาะศรีบอยา-เกาะปู-เกาะพีพีดอน, ไปยังพื้นที่อ่าวไร่เลย์ และอ่าวต้นไทรตำบล อ่าวนาง และ ไปยังเกาะลันตา จังหวัดกระบี่ มูลค่า 758 ล้านบาท นอกจากนี้ยังมีงานออกแบบ จัดหาพร้อมติดตั้งโครงข่ายเคเบิลใยแก้วนำแสง ของบริษัทโนเกีย ซีเมนต์ เน็ทเวิร์คส (ประเทศไทย) จำกัด มูลค่า 89 ล้านบาท

โครงการในต่างประเทศ

การขยายงานในต่างประเทศเป็นเป้าหมายของบริษัทฯ เพื่อทดแทนงานในประเทศที่ชะลอตัวและและมีการแข่งขันค่อนข้างสูง แต่การทำงานในต่างประเทศ ต้องคำนึงถึงวัฒนธรรม,กฏหมายและภาษีของแต่ละประเทศ อันก่อให้เกิดอุปสรรคในการทำงานที่แตกต่างกัน จึงต้องศึกษารายละเอียดทุกอย่างให้ชัดเจน จากเป้าหมายเดิมของบริษัทฯ คือการประมูลงานก่อสร้างทางหลวง, ทางยกระดับ, ระบบขนส่งมวลชน รวมทั้งระบบสาธารณูปโภคในประเทศต่าง ๆ แถบภูมิภาคเอเชียตะวันออก, เอเชียตะวันออก-เฉียงใต้, เอเชียใต้ และตะวันออกกลาง เป้าหมายใหม่ของบริษัทฯ คือการขยายงานเข้าไปในด้านธุรกิจพลังงานมากขึ้น ซึ่งจากผลกระทบด้านราคาน้ำมัน ทำให้ทั้งภาครัฐและเอกชนต้องพยายามหาพลังงานทดแทนอื่นๆ หากบริษัทฯ สามารถเข้าไปดำเนินธุรกิจนี้เพิ่มขึ้น ก็น่าจะเป็นโอกาสที่จะทำกำไรให้กับบริษัทฯ ได้มากยิ่งขึ้นด้วย

ประเทศอินเดียเป็นประเทศที่มีพื้นที่กว้างใหญ่ และเป็นประเทศกำลังพัฒนา
จึงมีความจำเป็นที่จะต้องก่อสร้างระบบสาธารณูปโภคและระบบขนส่งมวลชนอีกมาก ดังนั้นการใช้
ITD Cementation India Ltd
ซึ่งเป็นบริษัทจดทะเบียนในตลาดหลักทรัพย์ของประเทศอินเดียเป็นฐาน
ทำให้สามารถใช้สิทธิพิเศษที่ได้รับยกเว้นภาษีบางประเภท ก่อให้เกิดความได้เปรียบในการแข่งขัน
ทำให้ชนะการประมูลงานหลายโครงการ ได้แก่
โครงการก่อสร้างทางวิ่งรถไฟฟ้ายกระดับเดลีเมโทร สัญญาที่ BC 21 มูลค่า 2,104 ล้านรูปี และ
BC 24 มูลค่า 8,925 ล้านรูปี, การก่อสร้างทางหลวงเส้นทาง NH-31 C รัฐเวสท์เบงกอล
อินเดีย มูลค่า 2,397 ล้านรูปี และเขื่อนโคล ซึ่งเป็นเขื่อนไฟฟ้าพลังน้ำ มูลค่ากว่า 8,672 ล้านรูปี
ที่คาดว่าจะดำเนินแล้วเสร็จในปี พ.ศ. 2553

ในประเทศไต้หวัน ปัจจุบันโครงการก่อสร้างก็มีการแข่งขันที่ค่อนข้างจะรุนแรง
มีการเสนอราคาต่ำกว่าราคากลางค่อนข้างมาก
ดังนั้นการขยายตลาดในช่วงนี้จึงต้องพิจารณาให้ละเอียด โดยโครงการที่ยังดำเนินการอยู่
ร่วมกับพันธมิตร คือ บริษัท เอเวอร์กรีน คอนสตรั๊คชั่น จำกัดได้แก่
โครงการก่อสร้างสถานีต่อเชื่อมรถไฟ, รถไฟความเร็วสูงและสถานีรถไฟฟ้าใต้ดินในไทเป มูลค่า
12,796 ล้านดอลล่าร์ไต้หวัน

ในประเทศฟิลิปปินส์ สภาพการเมืองภายในประเทศส่งผลให้หลายโครงการที่มีการประมูลไปแล้ว
ต้องยกเลิก ซึ่งบริษัทฯ
จะก็เน้นประมูลเฉพาะโครงการที่มีแหล่งเงินทุนสนับสนุนโครงการจากภายนอกประเทศซึ่งมีความชัดเจนในการเบิกจ่ายค่างานมากกว่าโครงการที่ใช้งบประมาณของรัฐบาล
โดยโครงการที่ดำเนินการอยู่ ได้แก่ โครงการก่อสร้างถนนและสะพาน ช่วงซูโย-เซอวานเทส
มูลค่า 1,260 ล้านเปโซ

ในสาธารณรัฐประชาธิปไตยประชาชนลาว นอกจากโครงการก่อสร้างเขื่อนพลังน้ำน้ำเทิน 2
ซึ่งเป็นโครงการก่อสร้างขนาดใหญ่ คาดว่าจะแล้วเสร็จปลายปี พ.ศ.2552
ยังมีงานก่อสร้างงานโยธาเหมืองทองและเหมืองทองแดงรวมทั้งงานวางท่อส่งน้ำ ที่ภูเบี้ย
และงานก่อสร้างสะพานคอนกรีตเสริมเหล็กเข้าโรงงานไฟฟ้าพลังน้ำ ของเขื่อนน้ำงึม โดยบริษัทฯ
กำลังสำรวจเพื่อขยายธุรกิจเหมืองอลูมิเนียม และเหมืองถ่านหิน
ซึ่งพิจารณาปริมาณเบื้องต้นพบว่าคุ้มค่าแก่การลงทุน

สำหรับโครงการพัฒนาเหมืองแร่และถ่านหินที่มูด่อง ในประเทศเมียนมาร์ ซึ่งบริษัทฯ
ดำเนินการอย่างต่อเนื่องมาแล้วกว่า 10 ปี พบว่าพบปริมาณถ่านหินที่มีอยู่ใกล้จะหมดแล้ว บริษัทฯ
กำลังดำเนินการสำรวจหาพื้นที่ใหม่เพื่อขอสัมปทาน ขณะเดียวกัน บริษัทฯ
ได้รับงานพัฒนาเหมืองถ่านหินที่ประเทศอินโดนีเซีย มูลค่า 9,529 ล้านบาท เข้ามาดำเนินการ
เป็นโครงการระยะยาวที่สามารถดำเนินการไปจนถึงปี พ.ศ. 2561

2. ความเสี่ยงที่สำคัญ

- เปิดเผยทั้งหมดอยู่ในหัวข้อ “ปัจจัยความเสี่ยง”

3. สรุปโครงสร้างกลุ่มบริษัทและรายการที่เกี่ยวโยงกัน

โครงสร้างของกลุ่มบริษัทฯ สามารถแบ่งออกเป็น 2 สาย คือ

สายงานการก่อสร้างและงานระบบสาธารณูปโภค รวมถึงสายธุรกิจที่สนับสนุนสายงานการก่อสร้าง
ซึ่งประกอบด้วยบริษัทย่อย 19 บริษัท กิจการร่วมค้า 10 แห่ง และบริษัทร่วม 6 บริษัท

สายงานการลงทุนของบริษัทในด้านอื่นๆ เช่น กิจการอสังหาริมทรัพย์ และสายงานสินค้าอุปโภค
ซึ่งประกอบด้วยบริษัทร่วมจำนวน 6 บริษัท ทั้งนี้ รายละเอียดของโครงสร้างของกลุ่มบริษัทฯ
ได้แสดงไว้ในหัวข้อ 2.2 การประกอบธุรกิจของบริษัท บริษัทย่อย และบริษัทร่วม

สำหรับรายการเกี่ยวโยงกันที่เกิดขึ้นในปี พ.ศ. 2550
ในภาพรวมเป็นรายการที่ไม่กระทบต่อการดำเนินงาน และฐานะทางการเงินของบริษัทฯ
อย่างมีนัยสำคัญ โดยเป็นรายการค้าปกติ ซึ่งมีเงื่อนไขด้านราคาที่ไม่ต่างจากบุคคลภายนอก
และเกิดขึ้นตามความจำเป็นของธุรกิจ โดยมีรายละเอียดอยู่ในหัวข้อ 11 เรื่องรายการเกี่ยวโยงกัน
ทั้งนี้รายการเกี่ยวโยงกันที่มีมูลค่าสูงจะเป็นการให้บริการก่อสร้าง
และการซื้อวัสดุก่อสร้างจากบริษัทที่เกี่ยวโยงกัน โดยคิดราคาใกล้เคียงกับราคาตลาดตามปกติ เช่น
การซื้อเหล็กเส้นจาก บริษัท สยามสตีลซินดิเกต จำกัด มูลค่า 184.52 ล้านบาท
การรับเหมาก่อสร้างให้กับ บริษัท อมารี จำกัด มูลค่า 450 ล้านบาท
การซื้อลวดและสายเคเบิ้ลเพื่อใช้ในงานก่อสร้างจาก บริษัท จรุงไทย ไวร์ แอนด์ เคเบิ้ล จำกัด
(มหาชน) มูลค่า 257.97 ล้านบาท การว่าจ้างให้ บริษัท อิตัลไทยวิศวกรรม จำกัด
ติดตั้งระบบอาคารระบบไฟฟ้าและงานก่อสร้างท่าเรือมูลค่า 267.75 ล้านบาท ดังนั้น
รายการเกี่ยวโยงดังกล่าวจึงไม่ส่งผลเสียต่อการดำเนินงานของบริษัทฯ

4. สรุปฐานะการเงินและผลการดำเนินงาน

ผลการดำเนินงาน

(1) ภาพรวมของผลการดำเนินงานที่ผ่านมา

  บริษัท อิตาเลียนไทย ดีเวล๊อปเมนต์ จำกัด (มหาชน)
  เป็นบริษัทรับเหมาก่อสร้างที่ใหญ่ที่สุดที่อยู่ในตลาดหลักทรัพย์แห่งประเทศไทยเมื่อเปรียบเทียบจากขนาดของรายได้รวม
  โดยมีส่วนแบ่งทางการตลาดเมื่อสิ้นปี 2550 เท่ากับร้อยละ 41.82 การดำเนินงานในปี 2550
  บริษัทฯ มีรายได้รวมจำนวน 46,512 ล้านบาท
  โดยส่วนใหญ่เป็นรายได้จากการให้บริการก่อสร้าง และมีค่าใช้จ่ายจำนวนทั้งสิ้น 45,501
  ล้านบาท และมีกำไรสุทธิทั้งสิ้น 1,011 ล้านบาท บริษัทฯ มีมูลค่าของงานในมือ ณ 31 ธันวาคม
  2550 เท่ากับ 42,896 ล้านบาท ณ 31 ธันวาคม 2549 เท่ากับ 50,902 ล้านบาท บริษัทฯ
  ยังมีงานที่ได้ลงนามในสัญญาแล้วเพิ่มขึ้นอีก 2,113 ล้านบาท
  และมีงานที่อยู่ระหว่างการรอลงนามในสัญญาอีก 6,558 ล้านบาท รวมเป็นงานในมือ ณ วันที่ 5
  มีนาคม 2551 เป็นเงินจำนวน 51,567 ล้านบาท

(2) ผลการดำเนินงานที่ผ่านมาของกิจการ

  รายได้

  ในปี 2550 บริษัทฯ มีรายได้จากการให้บริการก่อสร้างจำนวน 45,623 ล้านบาท
  ซึ่งเพิ่มขึ้นจากในปี 2549 เป็นจำนวนเงิน 5,806 ล้านบาท หรือเพิ่มขึ้นคิดเป็นร้อยละ 14.58

  ต้นทุนในการให้บริการ

  ต้นทุนที่สำคัญในการให้บริการก่อสร้างของบริษัทฯ คือ วัตถุดิบ, ผู้รับเหมาช่วง และค่าแรง
  โดยต้นทุนในการให้บริการในปี 2550 เป็นจำนวนเงิน 42,439 ล้านบาท เพิ่มขึ้นจากในปี 2549
  เป็นจำนวนเงิน 4,669 ล้านบาท หรือเพิ่มขึ้นคิดเป็นร้อยละ 12.36

  ค่าใช้จ่ายในการบริหาร

  ในปี 2550 บริษัทฯ มีค่าใช้จ่ายในการบริหารจำนวน 1,339 ล้านบาท ลดลงจากใน ปี 2549
  เท่ากับ 102 ล้านบาท หรือลดลงคิดเป็นร้อยละ 7.09

  ดอกเบี้ยจ่าย

  ดอกเบี้ยจ่ายในปี 2550 เป็นจำนวนเงิน 1,299 ล้านบาท เพิ่มขึ้นเมื่อเทียบกับในปี 2549
  เป็นจำนวนเงิน 343 ล้านบาท หรือเพิ่มขึ้นคิดเป็นร้อยละ 35.86

  ภาษีเงินได้นิติบุคคลสำหรับงวด

  ภาษีเงินได้นิติบุคคลในปี 2550 เป็นจำนวนเงิน 163 ล้านบาท เพิ่มขึ้นจากปี 2549
  เป็นจำนวนเงิน 95 ล้านบาท หรือเพิ่มขึ้นคิดเป็นร้อยละ 139.40

  กำไร (ขาดทุน) สุทธิ

  จากปัจจัยที่กล่าวมาแล้วข้างต้น ทำให้ในปี 2550 บริษัทฯ มีผลกำไรสุทธิจำนวนทั้งสิ้น 1,011
  ล้านบาท เพิ่มขึ้นจากในปี 2549 เป็นจำนวนเงิน 3,156 ล้านบาท หรือเพิ่มขึ้นคิดเป็นร้อยละ
  147.11

ฐานะการเงิน

สินทรัพย์รวม

  สินทรัพย์รวมในปี 2550 เท่ากับ 52,985 ล้านบาท ซึ่งเพิ่มขึ้นจากปี 2549 เท่ากับ 2,331
  ล้านบาท หรือเพิ่มขึ้นคิดเป็นร้อยละ 4.60

สภาพคล่อง

  ในปี 2550 เงินสดสุทธิได้มาจากกิจกรรมดำเนินงาน เท่ากับ 465 ล้านบาท
  และเงินสดสุทธิใช้ไปในกิจกรรมลงทุน 2,147 ล้านบาท

รายจ่ายลงทุน

  บริษัทฯ มีนโยบายการลงทุนในกิจการที่ประกอบธุรกิจต่างๆ ซึ่งส่วนใหญ่เป็นธุรกิจรับเหมาก่อสร้าง
  และส่วนที่เหลือเป็นธุรกิจอื่นๆ ที่มีส่วนเกี่ยวข้องกับธุรกิจรับเหมาก่อสร้าง

แหล่งที่มาของเงินทุน

เงินกู้ยืมระยะสั้นของบริษัทฯ ประกอบด้วย เงินหมุนเวียนทั่วไป
และเงินกู้เฉพาะโครงการจากธนาคารในประเทศไทยและต่างประเทศ

เงินกู้ยืมระยะยาวของบริษัทฯ ประกอบด้วย
เงินกู้ระยะยาวเป็นสกุลเงินตราต่างประเทศเพื่อซื้อเครื่องจักรในการก่อสร้างและเพื่อสนับสนุนเฉพาะโครงการ
และ เงินกู้ระยะยาวเป็นเงินบาทเพื่อซื้ออาคารสำนักงานใหญ่
และเครื่องจักรในการก่อสร้างเพื่อสนับสนุนเฉพาะโครงการ

การค้ำประกัน

ณ วันที่ 31 ธันวาคม 2550 และ 2549 มีหนังสือค้ำประกันที่ออกโดยสถาบันการเงินในนามบริษัทฯ
บริษัทย่อย และกิจการร่วมค้าเฉพาะส่วนของบริษัทฯ เหลืออยู่เป็นจำนวนประมาณ 21,701 และ
18,935 ล้านบาท ตามลำดับ และ ณ วันที่ 31 ธันวาคม 2550 และ 2549
มีหนังสือค้ำประกันที่บริษัทฯ ออกให้กับสถาบันการเงินและผู้ร่วมค้า จำนวนประมาณ 8,870 ล้านบาท
และ 8,745 ล้านบาท ตามลำดับ